สวัสดีครับคุณ ผมเคยฉีดวัคซีนโรคพิษสุนัขบ้า ครบคอร์สไปแล้ว เมื่อ 31 ตุลาคม 2562 และได้ฉีดกระตุ้นไปหลายครั้ง ดังนี้ - กระตุ้นไปเมื่อ 16 พฤศจิกายน 2562 กระตุ้นไปเมื่อ 4 มกราคม 2563 กระตุ้นไปเมื่อ 23 มีนาคม 2563 กระตุ้นไปเมื่อ 14 พฤษภาคม 2563 กระตุ้นไปเมื่อ 29 กรกฎาคม 2563 กระตุ้นไปเมื่อ 14 สิงหาคม 2563 กระตุ้นไปเมื่อ 27 กันยายน 2563 กระตุ้นไปเมื่อ 27 ตุลาคม 2563 อยากสอบถามว่าการกระตุ้นลักษณะดังกล่าว สามารถป้องกันโรคได้นานเท่าไรครับ แล้ว หลังจากนี้ ถ้าโดนสัตว์กัด ข่วน เลียตา เลียปาก เลียจมูก จะต้องฉีดกระตุ้นอีกไหมครับ หรือ ต้องฉีดทุกครั้งที่สัมผัสโรค พอดีต้องสัมผัสกับสุนัขจรจัดบ่อยครับ เลยไม่อยากฉีดกระตุ้นบ่อย เลยอยากได้ข้อมูลครับ รบกวนคุณด้วยครับ
สวัสดีค่ะ โรคพิษสุนัขบ้าเป็นโรคที่เกิดเมื่อถูกสัตว์เลี้ยงลูกด้วยนมเช่น สุนัข แมว หนูกัด หรือไปสัมผัสสารคัดหลั่งของมันเข้าไปตรงแผลหรือเยื่อบุเช่น ในปาก โดยตรง โรคพิษสุนัขบ้าป้องกันได้ด้วยการฉีดวัคซีน 5 เข็ม และมีการกระตุ้นวัคซีนเมื่อถูกกัดซ้ำการรับวัคซีนป้องกันมีความสำคัญมากในโรคพิษสุนัขบ้า โดยกรณีการรับวัคซีนกระตุ้นนั้น ถ้าถูกกัดมาภายใน 6 เดือน จะกระตุ้น 1 เข็ม ถ้าเกิน 6 เดือนกระตุ้น 2 เข็มห่างกัน 3 วัน โดยการรับวัคซีนกระตุ้นหลายๆครั้งดังกล่าวมานั้น ร่างกายจะเริ่มสร้างภูมิคุ้มกันสูงต่อเนื่องในการป้องกันการเกิดโรคไปได้นาน 2-3 ปี และไม่จำเป็นต้องฉีดกระตุ้นในระหว่างนั้นเมื่อต้องไปสัมผัสสัตว์อีก และหากเป็นคนที่ต้องสัมผัสกับสัตว์บ่อยๆ ก็ให้ฉีดกระตุ้น 1 เข็มไปทุกๆ 2-3 ปี ไปเรื่อยๆ ไม่จำเป็นต้องฉีดบ่อยกว่านั้นโดยไม่จำเป็นดังนั้นในกรณีนี้ถ้าฉีดล่าสุด 27 ตค.63 โดยก่อนหน้านี้กระตุ้นมาซ้ำๆหลายครั้งดังกล่าวมา น่าจะยังไม่มีความจำเป็นต้องไปรับวัคซีนเพิ่มในขณะนี้อีก เพียงแต่ว่าถ้าหลีกเลี่ยงการสัมผัสสัตว์ไม่ได้จริงๆ จะต้องไปฉีดกระตุ้นทุก 2-3 ปีตลอดค่ะ แนะนำปรึกษาแพทย์ที่ไปรับวัคซีนอีกครั้ง